* આમ તો સ્વર્ગ અને નર્ક એ મનઃસ્થિતિ જ છે ને. બહુ ગહનચર્ચા ન કરતા પેલું ભિખારીનું જાણીતું ઉદાહરણ ટુંકમાં યાદ અપાવું તો; એક ભીખારીને સ્વપ્ન આવ્યું કે તે રાજા બની ગયો અને રાજાઓ જેવા કંઇ કેટલાયે જલ્સા કર્યા બાદ નિદ્રા ખુલી ત્યાં સ્વયં રાજા જ સામે જોયા. બન્ને વચ્ચે કંઇક વાદવિવાદ થયો તેમાં ભીખારી કહે છે, ’હે રાજન, તું તારી જાતને બહુ મહાન ન સમજ, તું તો અમ ભીખારીના સ્વપ્ના જેવું જીવે છે !’